

## РЕПУБЛИКА СРБИЈА АП ВОЈВОДИНА

**ОПШТИНА ВРБАС**

**ОПШТИНСКА УПРАВА ВРБАС**

**ОДЕЉЕЊЕ ЗА ИНСПЕКЦИЈСКЕ ПОСЛОВЕ**

**ИНСПЕКЦИЈА ЗА ЗАШТИТУ**

**ЖИВОТНЕ СРЕДИНЕ**

**ГОДИШЊИ ИЗВЕШТАЈ О РАДУ ИНСПЕКЦИЈЕ ЗА ЗАШТИТУ**

**ЖИВОТНЕ СРЕДИНЕ**

**ЗА 2018.ГОДИНУ**

**Врбас, јануар 2019.**

**САДРЖАЈ:**

1. **УВОД**
2. **ОРГАНИЗАЦИОНА СТРУКТУРА**
3. **ОСТВАРЕНИ РЕЗУЛТАТИ ИНСПЕКЦИЈЕ ЗА ЗАШТИТУ ЖИВОТНЕ СРЕДИНЕ ЗА 2018. ГОДИНУ**
4. **УНАПРЕЂЕЊЕ РАДА**
5. **ЗАВРШНА НАПОМЕНА**

 **1. УВОД**

 Овај документ представља Годишњи извештај о раду инспекције за заштиту животне средине општине Врбас, у спровођењу поверених послова инспекцијског надзора, као и изворних послова по Општинским одлукама, на подручју општине Врбас, за 2018.годину, а донет је на основу чл.44. Закона о инспекцијском надзору („Сл.гласник РС, бр.36/15,44/2018-др.закон и 95/2018).

 **Спровођење инспекцијског надзора**

 Послове надзора из надлежности инспекције за заштиту животне средине обавља један инспектор са високом стручном спремом.

 Циљ рада и деловања инспекције за заштиту животне средине је превенција и деловање ради спречавања загађивања животне средине и повећање поштовања еколошких стандарда.

 Приликом инспекцијског надзора инспектор за заштиту животне средине дужан је да се придржава процедура уз обавезно коришћење контролних листа.

 **Вршење инспекцијског надзора**

 Инспектор у складу са законским овлашћењима и надлежностима врши:

- Надзор над применом закона и других прописа којима се уређује заштита ваздуха од загађења, за које дозволу за изградњу дају надлежни орган јединице локалне самоуправе;

- Надзор над применом закона и других прописа којима се уређује заштита од штетног деловања буке;

- Надзор над спровођењем мера заштите животне средине дефинисаних студијом о процени утицаја на животну средину и налагање подношења захтева за одлучивање о потреби израде студије о процени утицаја на животну средину;

 -Надзор над активностима сакупљања, привременог складиштења и транспорта инертног и неопасног отпада на локацији власника отпада за које надлежни орган јединице локалне самоуправе издаје дозволу;

 -Заштита од нејонизујућег зрачења у објектима за које одобрење за изградњу и почетак рада даје надлежни орган јединице локалне самоуправе;

-Надзор над спровођењем мера непосредне заштите, очувања и коришћења заштићених природних добара на заштићеним подручјима који су актом органа јединице локалне самоуправе проглашени заштићеним подручјима.

-Вођење посебних евиденција у складу са законом, као и други послови инспекцијског надзора у области заштите животне средине;

-Вођење управног и извршног поступка.

-Доношење управних аката и обављање управних радњи у поступку инспекцијског надзора у области заштите животне средине.

 -Подношење захтева за покретање прекршајног поступка

 -Подношење пријава за привредни преступ.

 -Припремање извештаја и информација о извршеном инспекцијском надзору.

-Врши ванредни инспекцијски прегледи по поднетим представкама;

-Сарађује са другим инспекцијским и другим органима

-Врши увид у документа других органа ради спровођења инспекцијског поступка.

 **Прописи по којима поступа инспекција за заштиту животне средине**

1. **Закон о заштити животне средине** ("Сл.гласник РС", бр.135/04, 36/09, 72/09,43/11 и14/16)
	* Правилник о методологији за израду националног и локалног регистра извора загађивања, као и методологији за врсте, начине и рокове прикупљања података ("Сл.гласник РС", бр.91/10 и 10/13)
2. **Закон о процени утицаја на животну средину** ("Сл.гласник РС", бр.135/04 и 36/09)
	* Уредба о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину ("Сл.гласник РС", бр.114/08)
3. **Закон о интегрисаном спречавању и контроли загађивања животне средине**

("Сл.гласник РС", бр.135/04)

* + Уредба о врстама активности и постројења за које се издаје интегрисана дозвола („Сл.гласник РС“ бр.84/05)
	+ Уредба о утврђивању програма динамике подношења захтева за издавање интегрисане дозволе („Сл.гласник РС“ бр.108/008)
1. **Закон о заштити ваздуха** ("Сл.гласник РС", бр.36/09)
	* Уредба о граничним вредностима емисија загађујућих материја у ваздух из стационарних извора загађивања, осим постројења за сагоревање ("Сл.гласник РС", бр.111/15)
	* Уредбa о мерењима емисије загађујућих материја у ваздух из стационарних извора загађивања ("Сл.гласник РС" бр.5/16)

- Уредба о граничним вредностима емисија загађујућих материја у ваздух из постројења за сагоревање ("Сл.гласник РС", бр.6/16)

1. **Закон о заштити од буке у животној средини** ("Сл.гласник РС", бр.36/09 и 88/10)

 - Уредба о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини ("Сл.гласник РС", бр.75/10).

 - Правилник о методама мерења буке, садржини и обиму извештаја о мерењу буке ("Сл.гласник РС", бр.72/10)

1. **Закон о управљању отпадом** ("Сл.гласник РС", бр.36/09, 88/10 и 14/16)

 - Правилник о обрасцу дневне евиденције и годишњег извештаја о отпаду са упутством за његово попуњавање ("Сл.гласник РС", бр.95/10 и 88/15)

 - Уредба о одлагању отпада на депоније ("Сл.гласник РС", бр.92/10)

 - Правилник о категоријама, испитивању и класификацији отпада ("Сл.гласник РС", бр.56/10)

 - Правилник о начину и поступку управљања отпадним гумама ("Сл.гласник РС", бр.104/2009)

 - Правилник о обрасцу Документа о кретању отпада и упутству за његово попуњавање ("Сл.гласник РС", бр.114/13)

 - Правилник о условима и начину сакупљања, транспорта, складиштења и третмана отпада који се користи као секундарна сировина или за добијање енергије ("Сл.гласник РС", бр.98/10)

1. **Закон о заштити од нејонизујућег зрачења** ("Сл.гласник РС", бр.36/09)

 - Правилник о границама излагања нејонизујућим зрачењима ("Сл.гласник РС", бр.104/09)

 - Правилник о садржини евиденције о изворима нејонизујућих зрачења од посебног интереса ("Сл.гласник РС", бр.104/09)

1. **Закон о хемикалијама** ("Сл.гласник РС", бр.36/09 и 88/10)
2. **Закон о заштити природе** ("Сл.гласник РС", бр.36/09, 88/10, 91/10 и 14/16)

 - Правилник о условима које мора да испуњава управљач заштићеног подручја („Сл. гл. РС” бр. 85/09 од 19.10.2009)

 10**. Закон о општем управном поступку** ''Сл.гласник РС'', бр. 18/2016)

 **11. Закон о прекршајима** ''Сл.гласник РС'', бр. 65/2013, 13/2016 и 98/2016 – одлука УС)

 **12. Закон о привредним преступима** ''Сл.лист Социјалистичке Федеративне Републике Југославије'', бр. 4/77, 36/77 –исп. 14/85, 10/86, 74/87, 57/89 и 3/90) и Сл.лист СРЈ бр.27/92, 16/93, 31/93, 41/93, 24/94, 28/96 и 64/2001 и Сл.гласник РС, бр.101/2005)

 **14. Закон о инспекцијском надзору** („Сл.гласник РС, бр.36/15,44/2018-др.закон и 95/2018)

##  2. ОРГАНИЗАЦИОНА СТРУКТУРА

**Табела 1. Организациона структура инспекције за заштиту животне средине**

 - Одељење за инспекцијске послове

 - Инспекција за заштиту животне средине

**Табела 2. Број расположивих службених лица за спровођење инспекцијских надзора инспекције за заштиту животне средине**

|  |  |
| --- | --- |
| **Бр.**  | **Назив службеног места за спровођење инспекцијских надзора**  |
| **1** | Руководилац одељења за инспекцијске послове |
| **1** | Заменик руководиоца одељења за инспекцијске послове  |
|  **1** | Инспектор за заштиту животне средине |
|  |  |

**3. ОСТВАРЕНИ РЕЗУЛТАТИ ИНСПЕКЦИЈЕ ЗА ЗАШТИТУ ЖИВОТНЕ СРЕДИНЕ ЗА 2018.ГОДИНУ**

**1)** **Број спречених или битно умањених вероватних настанака штетних последица по законом заштићена добра права и интересе - ПРЕВЕНТИВНО ДЕЛОВАЊЕ ИНСПЕКЦИЈЕ;**

- Инспекција за заштиту животне средине вршила је стручне едукативне посете (у току инспекторског надзора) оператера који се баве управљањем отпадом и угоститељских објеката који поседују музичке уређаје.У току 2018. године било их је 36.

**2) Обавештавање јавности, пружању стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима - ПРЕВЕНТИВНО ДЕЛОВАЊЕ ИНСПЕКЦИЈЕ;**

- Превентивно деловање инспекције остварује се правовременим информисањем јавности о инспекцијском раду, објављивањем важећих прописа. Инспекција за заштиту животне средине је објавила на интернет страници општине Врбас, преузете са сајта Министарства:

- прописе по којима поступа инспекција за заштиту животне средине

- модели аката представки(пријава) инспекцији и захтев за утврђивање испуњености услова за обављање делатности

- Контролне листе са проценом ризика су објављене на web страници општине Врбас у складу са Законом о инспекцијском надзору и ажуриране и усаглашаване са изменама прописа.

**3) Ниво усклађености пословања и поступања надзираних субјеката са законом и другим прописом, који се мери помоћу контролних листи;**

- У поступку редовног инспекцијског надзора су испуњаване контролне листе, те их је извештајном периоду било 11.

- Инспекција за заштиту животне средине није имала писмених захтева ид стране надзираних субјеката за превентивно деловање, а тежиште је дала на превенцију, информисање и пружање стручне помоћи где је свакодневно било телефонских позива или обраћања е-поштом док смо у самој организацији покривени 24 часа (радно време од 07-15 а од 15-07 свакодневно пасивно дежурство), како би спречили настанак штете и заштитили јавне интересе.

 **4) број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције);**

**5) број утврђених нерегистрованих субјеката и мерама спроведеним према њима;**

**У складу са Законом о инспекцијском надзору један од приоритетних инспекцијских надзора у извештајној години био је и инспекцијски надзор код нерегистрованих привредних субјеката.**

- У инспекцијском надзору је утврђено да два лица нису регистрована. Оба предмета су прослеђена Пореској управи – филијала Врбас, на поступање.

**6) мере предузете ради уједначавања праксе инспекцијског надзора и њиховом дејству;**

Током вршења редовних инспекцијских надзора коришћене су усвојене Котролне листе.

**7) остварење плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор;**

- У 2018.години вршени су како редовни тако и ванредни инспекцијски надзори.

 Редовни инспекцијски надзори вршени су код индустријских објеката на територији општине Врбас и то код оператера који поседују стационарне изворе загађивања, код привредних субјеката који поседују Сагласност на Студију о процени утицаја на животну средину - контрола мера из Студије, код оператера за управљање отпадом као и у угоститељским објектима.

- Ванредни инспекцијски надзори вршени су по поднетим представкама или захтевима грађана.

- Инспекција за заштиту животне средине вршила је стручне едукативне посете (у току инспекторског надзора) оператера који се баве управљањем отпадом и угоститељских објеката који поседују музичке уређаје.

- Инспекција за заштиту животне средине благовремено и одговорно је приступила спровођењу Закона о инспекцијском надзору.

- Вршила је инспекцијске надзоре по усменим инструкцијама и дописима Министарства заштите животне средине.

- Вршен је обилазак и контрола управљача Споменика природе ''Чарнок'' на територији општине Врбас.

Број предмета:45

Број инспекцијских надзора: 95

Број донетих решења:19

Број извештаја о испуњености услова за исходовање енергетске лиценце:6

Број дописа:18

Број службених белешки:2

Број пријава за привредни преступ: 2

Број прекршајних пријава:/

Број изречених забрана:1

- Ванредни инспекцијски надзори обављали су се по захтеву привредних субјеката у циљу утврђивања испуњености услова за исходовање енергетске лиценце за обављање енергетске делатности. Таквих надзора је било 6.

-Поред поверених послова инспекција је вршила надзор и по општинској Одлуци о држању домаћих животиња на територији општине Врбас.

**8) ниво координације инспекцијског надзора са инспекцијским надзором кога врше друге инспекције;**

 - Извршен је заједнички инспекцијски преглед ( по пријави ) са покрајинским водним инспектором у Врбасу, Кулски пут бр. 26 код привредног субјекта ДОО,,Carnex”. Вршене су заједничке контроле са комуналном инспекцијом у делу контроле спровођења Одлуке о држању домаћих животиња.

**9) материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера;**

- Одељење за инспекцијске послове има једног инспектора за заштиту животне средине. Материјалне и техничке ресурсе које инспекција користи у вршењу инспекцијског надзора су: једно возило и сва опрема неопходна за вршење инспекцијског надзора(рачунар, фото апарат, камера, мобилни телефон ...

**10) придржавање рокова прописаних за поступање инспекције;**

- У вршењу послова надзора инспекција за заштиту животне средине поступа по Закону о општем управном поступку и Закону о инспекцијском надзору и сва актаи радње су у складу са поменутим законима.

- Благовремено је припремљен План инспекцијског надзора за 2019.годину у складу са Законом о инспекцијском надзору, на који је Сектор инспекције за заштиту животне средине Министарства заштите животне средине дало позитивно мишљење.

- Инспектор за заштиту животне средине припремао је одговоре по захтевима свих заинтересованих страна, који су упућивали захтев по Закону о слободном приступу информацијама од јавног значаја, обавештења и информације грађанима и достављао их у законском року.

**11) законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход);**

-У току 2018. године није било поднетих жалби на акта донета од стране Одељења за инспекцијске послове, инспекције за заштиту животне средине.

**12) поступање у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле**;

- У току 2018. године није било поднетих притужби на рад Одељења за инспекцијске послове, инспекције за заштиту животне средине.

**13) обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања**;

- *Сарадња са другим институцијама* – Сарадња са овлашћеним и акредитованим организацијама по питању мерења буке, загађења ваздуха, нејонизујућег зрачења и управљања отпадом у животној средини, Покрајинским секретаријатом за урбанизам и заштиту животне средине, Агенцијом за заштиту животне средине, Министарством за заштиту животне средине

**14) иницијативе за измене и допуне закона и других прописа;**

- Достава предлога и мишљења за измену Закона о заштити од буке у животној средини Министарству заштите животне средине.

**15) мере и провере предузете у циљу потпуности и ажурности података у информационом систему;**

- Инспекција за заштиту животне средине уноси све активности у формирану електронску базу података након извршеног надзора као и у постојећи систем за евиденцију пријава ,,СИСТЕМ 48”

**16) стањe у области извршавања поверених послова инспекцијског надзора;**

- Инспектор за заштиту животне средине у вршењу поверених послова инспекцијског надзора поступа у складу са законом прописаним правима, дужностима и овлашћењима. У току извештајног периода смањен је број поднетих пријава везано за буку у животној средини.

**17) исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела** инспекција:

- Поднете су 2 пријаве за привредни преступ Основном јавном тужилаштву у Сомбору против привредних субјеката и обе су у току процесуирања.

#  4. УНАПРЕЂЕЊЕ РАДА

 Током 2018.године је вршена редовна размена искустава између инспекција и других државних органа у циљу унапређења рад инспектора.

 Сарадња инспектора за заштиту животне средине са другим инспекцијама, судским органима, тужилаштвом, полицијом, покрајинским и републичким инспекторима, јавним предузећима и другим органима била је континуирана.

Спровођено је стално стручно усавршавање инспекције како би се ускладио инспекцијски надзор у складу са Законом о инспекцијском надзору и квалитетне примене нових решења.

 **5. ЗАВРШНА НАПОМЕНА**

План инспекцијског надзора инспекције за заштиту животне средине за 2018.годину није ревидиран, али је редовно анализиран и контролисан у складу са потребама.

Инспектор за заштиту животне средине Руководилац Одељења за инспекцијске послове

\_\_\_\_\_\_\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Новка Орестијевић Милош Рогановић